Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19309

2. Megjegyzés. - Ezen irányelvek kimunkálása során a 8. Fejezet helikopterekre vonatkozó zajminősítési szabványaira nagymértékben támaszkodtak - ahol az megoldható volt. III. RÉSZ ZAJMÉRÉS ELLENŐRZÉSI CÉLOKRA Megjegyzés. - A következő ajánlást a zajmérést ellenőrzési célokból végrehajtó államok segítésére dolgozták ki arra az időszakra, amíg mindenki számára elfogadható egyetlen eljárásról megállapodás jön létre. Ajánlás. - Ahol a légijármű zajt ellenőrzési célokkal mérik, ott, az 5. Függelékben ismertetett eljárást kell alkalmazni. Megjegyzés. - Az említett célok között szerepelnek a következők: Az esetlegesen már életbeléptetett zaj előírásoknak való megfelelés és az ilyen jellegű zajcsökkentési követelmények eredményességének ellenőrzése a levegőben, vagy a földön üzemelő légijárművekkel kapcsolatosan. A légijármű tervezési célokra használt zajmérési eljárásokkal nyert értékek és az ellenőrzési célokra alkalmazott módszerekkel nyert értékek közötti összefüggés mértékének jelzésére szükség lenne. IV. RÉSZ A REPÜLŐTÉRI ZAJ FELMÉRÉSE Megjegyzés.- Az alábbi eljárások kifejlesztésének célja a nemzetközi kommunikáció előmozdítása a földterület hasznosítás tervezés céljait szolgáló rendszer valamely változatát elfogadó államok között.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes